1.   כתב תביעה
בבית-המשפט לענייני משפחה

ב_________
בעניין:

1.
_________ ת"ז _________



2.
_________ ת"ז _________ - קטין




הקטין על-ידי אמו אפוטרופסותו הטבעית 




התובעת מס' 1 ושניהם על-ידי באי-כוחם




עורך-דין _________ ו/או __________




מרח' ___________ עיר ___________



טל' ___________ פקס' ___________
("התובעים").




נ ג ד




____________ ת"ז ______________



על-ידי בא-כוחו עורך-דין _____________



מרח' ___________  עיר ___________



טל' ___________  פקס' ___________



("הנתבע")

מהות התביעה : משמורת הילד.

פרשת התביעה

התובעים מתכבדים בזאת להגיש לכב' בית-המשפט הנכבד את תביעתם למזונות כנגד הנתבע הכל כאמור להלן בכתב תביעה זה בהרחבה.

הקדמה:

1.
התובעת 1 (להלן: "התובעת") והנתבע נישאו זל"ז כדמו"י ביום _____________ בעיר ________.

2.
מנשואי הצדדים נולד להם ביום _________ התובע מס' 2 (להלן: "התובע" - "הקטין") - הבן _________.


לתובע אילו הם נישואיו השניים ואילו לתובעת אילו הם נישואיה הראשונים.


מנישואיו הראשונים של התובע לגב' _________ נולדו לתובע שני ילדים כדלקמן:


הבת _________ ביום _________.


הבן _________ ביום _________. 


(להלן: "ילדי הנתבע מנישואיו הראשונים").

המשבר:

3.
הצדדים הכירו זה את זו ב______________ ועובר לנישואיהם חיו הם יחדיו, תחת קורת גג אחת, בשתי דירות שכורות תוך שהם מנהלים משק בית משותף.

4.
התובעת נישאה לנתבע מתוך אהבה כנה אשר בוערת בליבה אליו אף כיום וזאת למרות שיחסי הצדדים ידעו עליות ומורדות לנוכח התנהגותו הרודנית, המזלזלת והשתלטנית של הנתבע בה.


הנתבע נהג, ועודו נוהג, להטיל טרור ואימה על התובעת באופן שכיום שלל הוא ממנה את הבחירה החופשית לחלוטין. התובעת אינה יכולה לבצע כל מהלך ולו הקל ביותר מבלי שיהיה עליה לדווח על כך לנתבע תחילה ורק לאחר קבלת הסכמתו ו/או יידועו בדבר המהלך היה באפשרותה לבצעו.

5.
התובעת אינה יכולה ללכת לבקר אצל הוריה ביחד עם הבן המשותף אלא אם כן קיבלה את אישורו של הנתבע לכך. או התובעת לא יכולה לצאת עם הילד לגן המשחקים אלא-אם-כן קיבלה את אישורו של הנתבע לכך.

6.
יחס הטרור והאימה של הנתבע כלפי התובעת קיבל אף ביטוי בחוסר העזרה והסיוע של הנתבע בכל הקשור בטיפול בילד המשותף ו/או בהחזקת הבית ותפעולו. הנתבע מלבד הפעם בה דאג לבצע לילד את המקלחת הראשונה אינו יודע ו/או "שכח" לסייע בידי התובעת בכל הקשור בגידולו ו/או טיפולו של הקטין. התובעת היא זו שדואגת לקטין יומם וליל והנתבע אינו תורם מאומה בעניין זה.

7.
יחסו זה של הנתבע והתעלמותו הטוטאלית מצרכי התובעים ו/או הבית גררו לא אחת את הצדדים לויכוחים בעניין זה מה שגרם למתח מיותר בין הצדדים.

8.
התובעת עובדת כ___________ ב___________ והינה נדרשת המסגרת עבודתה להופיע ב__________ מידי יום בשעה __________. משמעות הדבר כי עליה לקום מידי בוקר מוקדם להכין את הקטין לגן, לקחתו אל הגן ומשם להגיע למקום עבודתה במועד. הנתבע אינו תורם בעניין זה מאומה.

9.
לאחר שעות העבודה של התובעת בשעות הצהרים עליה לקבל את הקטין. מכאן ואילך מתחילה משרה נוספת של התובעת והיא הטיפול בקטין ובצרכיו. הקטין אשר חוזר הביתה לאחר שנח את מנוחת הצהריים, דורש מאת התובעת את מלוא תשומת-הלב והתובעת מעניקה לו זאת בחום ואהבה. 

10.
במקביל לטיפול בקטין כאמור לעיל, מנסה התובעת, איך שהוא, לארגן ולסדר את בית המגרים, לדאוג לבישולים ולכביסה נקיה וכו', עד כמה שהדבר ניתן. ויוער, כי לא תמיד הדבר עולה בידה להספיק הכל. הנתבע בשובו מן העבודה נוהג לקטר בפני התובעת כאשר לא צלח בידה לארגן את הבית, דבר אשר היה מוביל לויכוחי סרק בניהם שכן כל נסיונות התובעת להסביר לנתבע כי הטיפול בקטין דורש מאמץ והמון תשומת-לב נפלו לאוזניים ערלות.

11.
בחודש ____________ אשתקד פרץ, בין הצדדים, ויכוח בעניינים הנ"ל והנתבע הבטיח לתובעת לסייע בידה. ואכן, במהלך כ___________ ימים השתנה הנתבע לטובה. הנתבע חדל כמעט מלהטיל אימתו על התובעת והחל לסייע בידה בארגון הבית ובהחזקת הקטין. ברם, סיועו של הנתבע כאמור ארך כ_______________ ימים אשר לאחריהם שב הוא לסורו וחוסר האכפתיות והטרור והאימה שבו לפקוד את התובעת.

12.
ויודגש כי במקביל להגשת תובענה זו הגישה התובעת תביעה למזונות עבורה ועבור הקטין והכל לנוכח המצב הבלתי-נסבל השרוי כיום בבית הצדדים ולאור העובדה כי הנתבע חדל לזון ולכלכל את בית הצדדים כבעבר.

טענות למשמורת הקטין:

13.
הקטין כיום הינו בן _________ שנים ו_________ חודשים אשר קשור וכרוך אחרי אמו עד עמקי נשמתו אשר מטפלת בו במסירות רבה ובאהבה בעוד שמצד הנתבע הכל בדיוק ההפך.

14.
הטיפול של התובעת בקטין נעשה ברוך, חום ואהבה לקטין. גם בימים שבהם התובעת חולה אין הנתבע מושיט ידו לעזרה בטיפול בקטין ובהחזקתו. הנתבע בעצם אינו מסוגל לטפל בקטין ולצערה של התובעת הקטין אף אינו קשור אליו כלל.


זאת ועוד. מאחר והנתבע נוהג לצאת לעבודתו השכם בבוקר מידי יום ביומו ולשוב בשעות הערב, אין לו את הפנאי והזמן להיות עם הקטין. ישנם ימים בשבוע בהם הנתבע, לאחר שחזר לבית הצדדים בתום יום העבודה ולאחר שאכל והתקלח, יוצא הוא לבלות עם חברים אם במשחקי באולינג ואם בהליכה לשלוח טוטו או לוטו כדבריו דבר הבא על חשבון הזמן שיכול היה להיות במחיצת הקטין או התובעת.

15.
טובת הקטין מחייבת כי החזקתו ומשמורתו של הקטין תהיה בידיה של התובעת אשר כאמור היא זו אשר דאגה ודואגת עד כה לגידולו חינוכו והתפתחותו של הקטין.

16.
הנתבע אשר חווה בעבר גירושין הצהיר והתריע, בפני התובעת כי אם חו"ח ייאלץ הוא להיפרד ממנה אין בכוונתו לוותר על הקטין, כפי שויתר בעבר על שני ילדיו מנישואין קודמים, וכי אם תיווצר הסיטואציה הרי שהוא ילחם בה בכל מאודו ובעיניו כל הדרכים כשרות למימוש מטרה זו.


התובעת חוששת מאוד כי הנתבע יחטוף לה את הקטין וימנע כל קשר בינה לבינו ביודעו את הקשר ההדוק והחם הקיים בניהם.

17.
לתובעת חשש כי היה ויודע לנתבע דבר הגשת תובענה זו ותביעת המזונות, שהוגשה במקביל לתביעה זו, ידאג הוא כאמור להרחיק את הקטין ממנה ובכך יגרם לה ולקטין נזק בלתי-הפיך.

18.
התנהגותו הרודנית, המזלזלת של הנתבע כלפי התובעת (גם בנוכחות בני משפחה), אף היא מהווה איום של ממש כלפיה וכלפי הקטין והתובעת חוששת כי יבולע לה היה ודבר הגשת תביעה זו יובא לידיעת הנתבע.

19.
כאמור, המדובר בילד קטן בן ___________ שנה ו____________ חודשים וטובתו האבסולוטית מחייבת כי יהיה בחזקתה ובמשמורתה של התובעת.

סמכות בית-המשפט:

20.
לבית-המשפט הנכבד הסמכות המקומית והעניינית לדון בתובענת התובעים כנגד הנתבע לאור מקום מגורי הצדדים.

כללי:

21.
אשר-על-כן, יתבקש כב' בית-המשפט הנכבד לזמן הנתבע לדין ולהורות כדלקמן:


א.
כי משמורתו של הקטין והחזקתו תהיה בידי התובעת.


ב.
לאשר את צו המשמורת הזמנית אשר יינתן בתיק זה ולהפכו לקבוע.


ג.
לשלם לתובעת הוצאות משפט ושכר-טרחת עורך-דין + מע"מ כדין.





_____________




_________, עו"ד 





בא-כוח התובעים

